Zik-nni akken i nezra aṭas n yimusnawen d yimyura imaziɣen i yellan, meεna tafat-nsen ɣer berra imi xeddmen s tutlatin tiberraniyen ladɣa tafrensist akked taεrabt, ayen yeǧǧan asuqel ɣer teqbaylit ur-d-yelli ara armi d tallit-nni n ṭraḍ arumi acku ulac akk iḍrisen yettwarun s tmaziɣt, seg yimiren bdan ttbanen-d yimyura d yimeɣnasen n tmaziɣt deg unnar i lmendad n usnerni n yidles Amaziɣ.